لندون-‌داکی " ومبلی" ایستادیوموندا "منچستر سیتی" و "منچستر یونایتد" تیم لری آراسیندا اینگیلتره کاپی‌نین فینا‌لی باشا چاتیب.
"3 گل ایله یاددا قالان فینال ماتچی "شهرلی‌لر"ین غلبه‌سی ایله بیتیب.
ایلک حیسه 1:1 حساب‌لی هئچ-هئچه ایله باشا چاتیب. آرتیق 14-جو ثانیه‌ده ایلکای گوندوغان اینگیلتره کاپی فینال‌لاری تاریخی‌نین ان سرعت‌لی گل ونو وورا‌راق "منچستر سیتی"نی اؤنه کئچیریب. اویونون 33-جو دقیقه‌سینده "قیرمیزی شیطان‌لار" تابلودا تارازلیغی برپا ائدیب. بئله کی، داور پل تیرنی جک گریلیش‌ین ال ایله اوینادیغی اویونا گؤره پنالتی تعیین ائدیب، برونو فرناندز ایسه پنالتینی دقیق یئرینه یئتیریب.
ایکینجی حیسه‌نین اولینده گوندوغان داوید دخیانین قاپی‌سینا جریمه میدانچاسی خاریجیندن ضربه ائندیره‌رک "شهرلی‌لر"ی گؤروشده ایکینجی دفعه ایره‌لی چیخاریب و یئکون حسابی معینلشدیریب – 1:2.
قئید ائدک کی، "منچستر سیتی" تاریخینده یئددینجی دفعه اینگیلتره کاپی‌نین غالیبی اولوب. بو مؤوسوم اینگیلتره پریمیر لیگی دا قازانان "شهرلی‌لر" قیزیل دوبل ائدیب. ژوئن‌ین 10-دا جوزپ گواردیولانین یئتیرمه‌لری شامپیون‌لار لیگی‌نین فینالیندا "اینتر"له قارشی‌لاشا‌جاق.
